## **Jólét helyett JÓLLÉT legyen!**

## Javaslatok a gazdasági fejlődés zöld pályára állításával kapcsolatban

Az Energiaklub fókusz-témáival összhangban a „zöld” fogalmat elsősorban az energiafogyasztás és -termelés kapcsán értelmezzük. Elsőként konkrét, részletesebben kidolgozott projektjeink témáit mutatjuk be, majd vázlatosabb és végül általános javaslatokkal igyekszünk az MNB Fenntartható Pénzügyek Főosztályának munkáját segíteni.

**Kiemelt projektjeink:**

1. **Közösségi energia-termelés megvalósíthatóságának szabályozási akadályainak felszámolása, ilyen projektek kedvező hitelkonstrukciókkal való támogatása**

Az Energiaklub 2017-ben részletesen vizsgálta a közösségi naperőmű megvalósítási lehetőségeit Magyarországon, mert pilot-jelleggel szerettünk volna egy ilyen erőművet létrehozni. A vizsgálat kiterjedt a szabályozási és a pénzügyi háttér, valamint konkrét megvalósulási helyszínek adottságainak vizsgálatára.

Az általunk felkeresett önkormányzatok és cégek nyitottan állnak egy közösségi naperőmű projekt megvalósításához, érdeklődők és segítőkészek a potenciális partnerek. A vállalkozók együttműködőek, és a projekt, illetve az iparág esetében nem kell nagy vállalkozói rizikóval számolni.

A projekt közösségi jelleggel az MNB Pénz-és Tőkepiaci Engedélyezési Főosztályának kedvezőtlen állásfoglalása miatt nem tudott megvalósulni. Ha a (tervezetten helyi kis)befektetők számára is vonzó pénzügyi megoldás szabályozási akadályai elmozdulnának, várhatóan jelentős magántőke lenne mozgósítható ebben a szektorban.

1. **RenoHUb – projekt: áttörés a lakóházak felújításában (jelenleg pilot projektként H2020 finanszírozásban, de az országos elterjesztésben és a hosszú távú fenntartásban további pénzügyi eszközökre van szükség)**

A projekt célja, hogy hozzájáruljon a magyar háztartások energiaellátásának jelentős mértékű átalakításához, fenntarthatóbbá tételéhez egy „egyablakos” rendszer bevezetésével, melynek segítségével a házak felújítása során felmerülő energetikai, műszaki, jogi, pénzügyi kérdésekre egy helyen lehet majd választ kapni. A kezdetben egy online platformból és két irodából (“RenoHUb Információs Pontok”) álló struktúra célja, hogy a lakossági szegmensben a családi házaknál és a többlakásos épületeknél egyaránt ösztönözze az energiahatékonysági célú felújítást és az integrált megújuló energiaforrások beépítését a magánfinanszírozás növekvő mértékű kiaknázásával.

A megvalósításban partnerünk többek közt a MEHI a részletek várhatóan tőlük érkeznek majd.

**Fókuszterületek:**

* tudatos és mérsékletes energiafogyasztás ösztönzése,
* energiahatékonyság növelése,
* energiaszegénység csökkentése,
* megújuló energiatermelési módok kialakítása/fejlesztése (a biomassza FELTÉTELESEN megújítható, tehát csak másodsorban, külön fenntarthatósági szabályok mellett támogatandó)

**Ezeken a területeken alapvető fontosságú, hogy KISZÁMÍTHATÓ, EGYENLETES, HOSSZÚ TÁVÚ, ELŐRE KOMMUNIKÁLT KONSTRUKCIÓK legyenek elérhetőek.**

**Beruházások, támogatott pénzügyi konstrukciók javasolt területei:**

* Megújuló energiatermelés (érdemes lenne a szélenergiát is hangsúlyozni annak ellenére is, hogy Mo-on nem lehet szélerőművet telepíteni, mert az MNB tavaly [versenyképességi programjában](https://www.mnb.hu/letoltes/versenykepessegi-program.pdf) is szerepelt)
* Infrastruktúra (energia ellátási hálózatok, smart grid, energiatárolás) fejlesztése
* Falufűtőművek vagyis kisléptékű, megújuló alapú (akár több, helyi erőforrást ötvöző pl. geotermia, napkollektor, biomassza) távhőrendszerek finanszírozása
* Közlekedés: kerékpáros infrastruktúra fejlesztés (különösen városon belül, ill. Budapest és az agglomerációs települések között), valamint vasútfejlesztés (Európán belül kiváltva a légiközlekedés egy részét)
* Ipar:
  + hazai alapanyagra épülő ipar;
  + kézművesipar, kistermelők, KKV-k támogatása;
  + anagyhasználati hatékonyság növelése, anyagintenzív folyamatok/iparok támogatásának, hitelezésének megszüntetése/korlátozása;
  + kőolaj-alapú műanyagokat előállító/feldolgozó/hasznosító üzemek NEM kaphatnak támogatást; ahogyan a kőolajszármazékokkal működő berendezéseket gyártók sem (pl. hagyományos autógyárak)
* Szolgáltatások:
  + közlekedési igényt nem/kismértékben generáló szolgáltatások fejlesztésének/újraindításának támogatása (pl. regionális, belföldi turizmus)
  + Bérlés, javítás, sharing szolgáltatások megerősítése, megbízható on-line felületek fejlesztése
* Körkörös gazdaság: Fenntartható termékek meghatározása és támogatása. Fenntartható nyersanyagból készülő, tartós, javítható, újra felhasználást lehetővé tevő termékek előnyben részesítése.
* Fenti témákban K+F, start-up támogatás

**Kiemelt célcsoportjaink számára javasoljuk:**

**Önkormányzatok számára:**

* SECAP intézkedéseinek megvalósításra összegek (tervezés+beruházás) - támogatott/ingyen hitel
* helyi gazdaságfejlesztés, helyi pénz felkarolása/ koordinációja, helyi termelői piac létrehozása, helyi szívességbank létrehozásának támogatása, helyi termelők, szolgáltatók adatbázisa,

**Lakosság számára:**

* Lakóépületek felújításának ösztönzése - kamatmentes hitel folytatódjon, revolving fund; szakaszos felújítás (Building Renovation Passport)
* Energia szövetkezetek (közösségi energia projektek) támogatása
* Kamatmentes hitel a legszegényebb településen élőknek, a régi villanybojler (B-F) cseréjére új hőszivattyús bojlere (A-A+++)
* Megújuló energia hasznosítási beruházások - kamatmentes hitel
* Roof-leasing: bank építi meg a társasház tetejére a napelemet

**Lehetséges pénzügyi ösztönzők:**

* **Zöld NHP**

Az Növekedési HP-hoz hasonló hitelkonstrukció KKV-knak, ami a zöld beruházásokat támogatja.

* **Közvetlen támogatás megújuló energia beruházásokhoz**

Létrehoz egy alapot és saját maga csinál nagyberuházásokat.

* **Zöld co-funding:**

civil kezdeményezések fund-raisingjét kiegészíti: gyűjtsd össze az 50%-ot, kamatmentes hitelként kapja a másik 50%-t.

* **Hiteltámogatás zöld-beruházásokhoz**

1 forint piaci hitelhez, 1 forint MNB-s hitel kedvezőbb kamattal

* **Zöld kötvényprogram**

Privát zöld projektek kötvényeit vásárolja az MNB, befektetői szerepben.

**Egyéb javaslatok:**

* **Készpénz-forgalom minimalizálása és/vagy helyi pénz bevezetése**
* **Természeti kincsek felvásárlása**

Ahogy más nemzeti értékekkel történt már erre precedens (festmények), ugyanúgy a nemzeti parki területeket is bővíteni.

* **Szociális gazdaság támogatása**: tanácsadás, minta-webháttér helyi szívességbankok kialakítására
* **Éghajlatváltozásnak ellenálló gazdaságszerkezet felé való elmozdulás**
* **Zöld adóreform; elemei pl.:**
* Rezsicsökkentés - csak rászorultsági alapon, hogy az alacsony energiaárak ne rontsák a fejlesztési beruházások megtérülési rátáját
* Üzemanyag ár - változó adótartalommal: ha a világpiaci ár zuhan is, maradhatna a fogyasztói ár magasabban, az ebből származó bevétel alapot adhat a szükséges zöld beruházásoknak
* Fosszilis tüzelőanyagok és az azt felhasználók támogatásának megszüntetése
* Adókedvezmények kizárólag a fenntartható cégeknek - ehhez javaslunk kidolgozni/átvenni egy zöld/fenntarthatósági indikátorokre épülő minősítési rendszert
* Adókedvezmény a (legalább részben) távmunkában dolgozó munkavállalókat alkalmazóknak

Egyetértünk továbbá és támogatjuk az alábbi, energiafogyasztást és kibocsátásokat csökkentő kezdeményezéseket is:

* Helyi bevásárló közösségek
* Kisközösségi Program

Ajánlott linkek:

<https://www.eib.org/en/stories/green-finance>

<https://eurocrowd.org/>

<http://www.humusz.hu/sites/default/files/Dokumentumok/kozossegek/helyi_penz_kiskozossegi_program.pdf>

<http://humusz.hu/sites/default/files/Dokumentumok/kozossegek/szivessegbank_kiskozossegi_program.pdf>

<http://www.kiskozossegek.hu/>